Υπόθεση Πάραλλαξ

Η Υπόθεση Πάραλλαξ (Πρωτότυπος τίτλος: The Parallax View) είναι Αμερικανικό πολιτικό θρίλερ του 1974 με πρωταγωνιστή τον Γουόρεν Μπίτι, με τους Χιουμ Κρόνιν, Γουίλιαμ Ντάνιελς και Πόλα Πρέντις σε υποστηρικτικούς ρόλους. Σε παραγωγή και σκηνοθεσία του Άλαν Τζέι Πάκουλα,  το σενάριο των Ντέιβιντ Τζίλερ και Λορένζο Σίμπλ Τζούνιορ  είναι βασισμένο στο ομότιτλο μυθιστόρημα της Λόρεν Σίνγκερ που κυκλοφόρησε το 1970. 

Η υπόθεση της ταινίας αφορά την έρευνα ενός δημοσιογράφου για μια μυστική οργάνωση, την Parallax Corporation, της οποίας η επιχείρηση είναι οι πολιτικές δολοφονίες.

Η υπόθεση Παράλλαξ είναι η δεύτερη ταινία της τριλογίας της πολιτικής παράνοιας, μαζί με την Εξαφάνιση
 (1971) και το Όλοι οι Άνθρωποι του Προέδρου (1976). Είναι η μοναδική στην τριλογία που δεν διανεμήθηκε από την Warner Bros..

 Πλοκή 
Η οικοδέσποινα Λι Κάρτερ είναι μια από τους πολλούς μάρτυρες της δολοφονίας του γερουσιαστή Τσαρλς Κάρολ στην κορυφή του  Seattle Space Needle. Ένας σερβιτόρος οπλισμένος με ένα περίστροφο καταδιώκεται, αλλά πεθαίνει χωρίς να μιλήσει. Στο μεταξύ, ένας δεύτερος σερβιτόρος, επίσης οπλισμένος, φεύγει από τον τόπο του εγκλήματος. Μια ειδική επιτροπή καθορίζει η δολοφονία ότι ήταν έργο ενός άνδρα, του νεκρού σερβιτόρου.

Τρία χρόνια αργότερα, η Κάρτερ επισκέπτεται τον πρώην φίλο και συνάδελφό της Τζο Φρέιντι.Η Κάρτερ λέει στον Φρέιντι ότι φοβάται καθώς έξι από τους μάρτυρες της δολοφονίας έχουν πεθάνει. Ο Φρέιντι δεν την παίρνει στα σοβαρά, αλλά η Κάρτερ πεθαίνει λίγο μετά από υπερβολική δόση ναρκωτικών.

Ερευνώντας το περιστατικό, ο Φρέιντι πηγαίνει στην πόλη Salmontail, της οποίας ο σερίφης προσπαθεί να τον σκοτώσει. Ο Φρέιντι βρίσκει πληροφορίες για την εταιρεία Parallax στο σπίτι του σερίφη και βλέπει ότι είναι αφοσιωμένοι στη στρατολόγηση δολοφόνων. Ο Φρέιντι αποφασίζει να παρουσιαστεί ως δολοφόνος και γίνεται δεκτός στην εταιρεία. Τον στέλνουν για εκπαίδευση στο Λος Άντζελες.

Ο Φρέιντι αναγνωρίζει και κυνηγάει τον δολοφόνο σερβιτόρο του Space Needle μέχρι το αεροδρόμιο. Καθώς υποψιάζεται ότι έχει τοποθετηθεί βόμβα στο αεροπλάνο που μετέφερε έναν γερουσιαστή, αποφασίζει να γράψει μια προειδοποίηση για βόμβα στο μενού της πτήσης. Η προειδοποίηση βρίσκεται και οι επιβάτες απομακρύνονται με ασφάλεια, λίγο μετά την έκρηξη της βόμβας.

Ο Μπιλ Ρίντελς, ο αρχισυντάκτης του Φρέιντι, δηλητηριάζεται από έναν δολοφόνο της Parallax που κλέβει κάποιες συμβιβαστικές κασέτες. Λίγο αργότερα ο Φρέιντι ακολουθεί τους δολοφόνους σε ένα αμφιθέατρο όπου ο γερουσιαστής Τζορτζ Χάμοντ πρόκειται να δώσει μια ομιλία. Ο Φρέιντι προσπαθεί να το αποτρέψει, αλλά όλα πάνε στραβά, και ο γερουσιαστής και ο ίδιος δολοφονούνται.

Μετά από έξι μήνες ερευνών από την ίδια επιτροπή, η οποία μελέτησε την υπόθεση του Κάρολ, αναφέρεται ότι ο Φρέιντι έδρασε μόνος του και ότι ήταν αυτός που δολοφόνησε τον γερουσιαστή Χάμοντ.

 Διανομή ρόλων 
Γουόρεν Μπίτι - Τζό Φρέιντι
Χιουμ Κρόνιν - Μπίλλ Ρίντελς
Πόλα Πρέντις - Λι Κάρτερ
Γουίλιαμ Ντάνιελς - Ωστιν Τάκερ

 Παραγωγή 
 Ανάπτυξη 
Η ταινία βασίζεται σε ένα μυθιστόρημα της Λόρεν Σίνγκερ. Το μυθιστόρημα ακολούθησε μάρτυρες της δολοφονίας του Τζον Φιτζέραλντ Κένεντι που στη συνέχεια σκοτώθηκαν, αλλά στο σενάριο βλέπουν μια δολοφονία περισσότερο σαν αυτή του Ρόμπερτ Κένεντι.  Ο Ρόμπερτ Τάουν έκανε μια επανεγγραφή του σεναρίου χωρίς πιστοποίηση. 

 Μοντάζ 
Οι περισσότερες από τις εικόνες που χρησιμοποιήθηκαν στο μοντάζ εκπαίδευσης δολοφόνων ήταν ανώνυμων ή σημαντικών ιστορικών προσωπικοτήτων, μεταξύ άλλων με τον Ρίτσαρντ Νίξον, τον Αδόλφος Χίτλερ, τον Πάπα Ιωάννη ΚΓ' και τον Λη Χάρβεϊ Όσβαλντ (στη φωτογραφία που τραβήχτηκε λίγες στιγμές μετά τον πυροβολισμό του). Το μοντάζ χρησιμοποιεί επίσης σχέδια του Τζακ Κίρμπι από τον χαρακτήρα του Thor της Marvel Comics. Το μοντάζ αιχμαλωτίζει τη σύγχυση της Αμερικής μετά τον Κένεντι καταδεικνύοντας τη φθορά των αξιών και τις μακροχρόνιες παραδόσεις.  Έχει συγκριθεί με τη σκηνή πλύσης εγκεφάλου στην ταινία του Στάνλεϊ Κούμπρικ του 1971 Το Κουρδιστό Πορτοκάλι .  

 Υποδοχή 
 Κριτικές 
Την εποχή που κυκλοφόρησε, η Υπόθεση Πάραλλαξ είχε ανάμεικτες αντιδράσεις από τους κριτικούς, αλλά η υποδοχή της ταινίας ήταν πιο θετική τα τελευταία χρόνια. Στο Rotten Tomatoes η ταινία έχει βαθμολογία έγκρισης 86% με βάση 44 κριτικές, με μέση βαθμολογία 7,8/10. Η κριτική συναίνεση του ιστότοπου ανάφερει: η Υπόθεση Πάραλλαξ συνδυάζει την επιδέξια σκηνοθεσία του Άλαν Τζέι Πάκουλα και μια χαρισματική ερμηνεία του Γουόρεν Μπίτι για να δημιουργήσει ένα παρανοϊκό πολιτικό θρίλερ που ταιριάζει με τα καλύτερα του είδους.  Στο Metacritic η ταινία έχει σταθμισμένο μέσο όρο βαθμολογίας 65 στα 100 με βάση 12 κριτικές, υποδεικνύοντας γενικά ευνοϊκές κριτικές. 

Κάνοντας κριτική σε ταινίες που απεικονίζουν συνωμοσίες πολιτικών δολοφονιών για τον Guardian, ο σκηνοθέτης Αλεξ Κοξ αποκάλεσε την ταινία την καλύτερη ταινία συνωμοσίας του JFK.   
 Παραπομπές 

 Εξωτερικοί σύνδεσμοι 


Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες τοποθετημένες στο Λος Άντζελες
Κατηγορία:Ταινίες παραγωγής Paramount Pictures
Κατηγορία:Αμερικανικές πολιτικές θρίλερ ταινίες
Κατηγορία:Ταινίες του 1974
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1970
Κατηγορία:Ταινίες σε σκηνοθεσία Άλαν Τζέι Πάκουλα